বাংলাদেশকে ৬০৮ কোটি টাকা অনুদান দিচ্ছে চীন...-728113 | কালের কণ্ঠ | kalerkantho
২০ জানুয়ারি, ২০১৯ ১৭:৩১
২০ জানুয়ারি, রবিবার রাজধানীর শেরেবাংলা নগরের সিপিটিইউ সম্মেলন কক্ষে চুক্তিতে স্বাক্ষর করে অর্থনৈতিক সম্পর্ক বিভাগের (ইআরডি) সচিব মনোয়ার আহমেদ এবং চীনের রাষ্ট্রদূত জুয়াং ঝু।
চুক্তি শেষে মনোয়ার আহমেদ বলেন, ‘এরইমধ্যে চীনের প্রেসিডেন্টের সঙ্গে ২৭টি প্রকল্পের বিষয়ে সমঝোতা স্মারক স্বাক্ষর হয়েছে। এর মধ্যে এখন পর্যন্ত ৫টি প্রকল্পে ঋণ চুক্তি হয়েছে। চলতি অর্থবছরে বিদ্যুতের আরও দুটি প্রকল্পে ঋণ চুক্তির কথা রয়েছে। সমঝোতা হওয়া প্রকল্পগুলোর দ্রুত ঋণ চুক্তি হওয়া প্রয়োজন। এজন্য তিনি রাষ্ট্রদূতের ব্যক্তিগত হস্তক্ষেপ কামনা করেন।’
জুয়াং ঝু বলেন, ‘চীন বাংলাদেশের অন্যতম বন্ধু। বাংলাদেশের উন্নয়নে অংশ নিতে পেরে চীন আনন্দিত। চীন এদেশের অন্যতম উন্নয়ন অংশীদার হিসেবে সহযোগিতা অব্যাহত রাখবে।’